รัฐบาลไทย-ข่าวทำเนียบรัฐบาล-บสย.รุกตลาดภูมิภาค ขอนแก่น เชียงใหม่ สงขลา ดันยอดค้ำฯ ไตรมาส 3-4
วันอังคารที่ 11 กันยายน 2561
บสย.รุกตลาดภูมิภาค ขอนแก่น เชียงใหม่ สงขลา ดันยอดค้ําฯ ไตรมาส 3-4
บสย.เปิดแผนค้ําประกันสินเชื่อไตรมาส 3-4 ปูพรมระดับภูมิภาค ดึงธนาคารร่วมผลักดัน  2 โครงการใหม่ “SMEs ทวีทรัพย์” และ “รายย่อยสร้างอาชีพ” วงเงิน 165,000 ลบ. หนุนผู้ประกอบการ SMEs เข้าถึงสินเชื่อ นําร่องขอนแก่น เชียงใหม่ สงขลา ชูกลยุทธ์ เจาะตลาดเฉพาะกลุ่ม
บสย. เปิดแผนค้ําประกันสินเชื่อ ไตรมาส 3-4 ปูพรมระดับภูมิภาค ดึงธนาคารร่วมผลักดัน 2 โครงการใหม่ “SMEs ทวีทรัพย์” และ “รายย่อยสร้างอาชีพ” วงเงิน 165,000 ล้านบาท หนุนผู้ประกอบการ SMEs เข้าถึงสินเชื่อ นําร่อง ขอนแก่น เชียงใหม่ สงขลา ชูกลยุทธ์ เจาะตลาดเฉพาะกลุ่ม (Segmentation) รับมาตรการรัฐ ช่วย SMEs ทุกระดับเข้าถึงแหล่งทุน
นายเกรียงไกร ไชยศิริวงศ์สุข ผู้อํานวยการอาวุโส ฝ่ายตลาดและพัฒนาผลิตภัณฑ์ บรรษัทประกันสินเชื่ออุตสาหกรรมขนาดย่อม (บสย.) เปิดเผยแผนและกลยุทธ์การตลาด บสย. ในไตรมาส 3-4 ว่า จะลงพื้นที่เป้าหมายในระดับภูมิภาค 3 จังหวัดครอบคลุมพื้นที่การให้บริการค้ําประกันสินเชื่อ คือ จังหวัดขอนแก่น (11 ก.ย.) จังหวัดเชียงใหม่ (14 ก.ย.) และจังหวัดสงขลา (21 ก.ย.) เพื่อสร้างการรับรู้ รายละเอียดและความพิเศษของโครงการค้ําประกันสินเชื่อ SMEs ทวีทรัพย์ (PGS7) วงเงิน 150,000 ล้านบาท และโครงการค้ําประกันสินเชื่อรายย่อยสร้างอาชีพ (MICRO3) วงเงิน 15,000 ล้านบาท กับธนาคารพันธมิตรที่ร่วมโครงการในแต่ละภูมิภาคอย่างเร่งด่วน
ทั้งนี้ แผนสร้างการรับรู้และชี้แจงรายละเอียดกับธนาคารที่เข้าร่วมโครงการ จะช่วยให้ผู้ประกอบการ SMEs เข้าถึงสินเชื่อได้เร็วและง่ายขึ้น โดยเฉพาะอย่างยิ่งในโครงการค้ําประกันสินเชื่อ SMEs ทวีทรัพย์ (PGS7) ที่ บสย.ได้พัฒนาขึ้นภายใต้กลยุทธ์ Segmentation แบ่งกลุ่มผลิตภัณฑ์ค้ําประกันสินเชื่อเป็น 6 กลุ่มชัดเจน และตอบโจทย์มาตรการของรัฐบาลมากขึ้น ประกอบด้วย
1. กลุ่ม SMEs ประชารัฐและนโยบายรัฐบาลผ่านธนาคารกรุงไทย และสินเชื่อนโยบายรัฐ
2. กลุ่ม SMEs นิติบุคคล บัญชีเล่มเดียว ซึ่งเป็น SMEs ประเภทนิติบุคคล ที่ใช้งบการเงินส่งกรมสรรพากรในการพิจารณายื่นขอสินเชื่อ หรืออยู่ภายใต้โครงการสินเชื่อนิติบุคคล บัญชีเล่มเดียวของสถาบันการเงิน
3. กลุ่ม SMEs รายเล็ก ผู้ประกอบการที่มีทรัพย์สินถาวร (ไม่รวมที่ดิน) ไม่เกิน 50 ล้านบาท
4. กลุ่ม SMEs ได้รับสินเชื่อผ่านสถาบันการเงินเฉพาะกิจ
5. กลุ่ม SMEs ทั่วไปที่มีทรัพย์สินถาวร (ไม่รวมที่ดิน) ไม่เกิน 200 ล้านบาท
6. กลุ่มเฉพาะของแต่ละสถาบันการเงิน เป็น SMEs ตามเงื่อนไขของสถาบันการเงิน
คาดว่าทั้ง 6 กลุ่ม จะช่วยให้ธนาคารมั่นใจในการปล่อยสินเชื่อ และผู้ขอสินเชื่อสามารถเลือกใช้การค้ําประกันสินเชื่อที่ตรงกับความต้องการ เพราะแต่ละกลุ่มมีความชัดเจน ขณะที่โครงการค้ําประกันสินเชื่อรายย่อยสร้างอาชีพ (MICRO3) วงเงิน 15,000 ล้านบาท ได้รับความสนใจเกินคาด โดยมี 9 ธนาคารเข้าร่วมโครงการ
“แผนการรุกตลาดต่อเนื่องตลอดไตรมาส 3 - 4 จะช่วยกระตุ้นเศรษฐกิจด้านการค้าและธุรกิจ ซึ่งเป็นโอกาสทองของผู้ประกอบการ SMEs ในการหาแหล่งเงินทุนต้นทุนต่ํา จากสถาบันการเงินของรัฐและธนาคารพาณิชย์ที่เข้าร่วมโครงการค้ําประกันสินเชื่อกับ บสย. โดยเฉพาะอย่างยิ่งการกระตุ้นเศรษฐกิจในระดับภูมิภาค ซึ่งถือเป็นภาคส่วนสําคัญของการขับเคลื่อนเศรษฐกิจอย่างแท้จริง” นายเกรียงไกร กล่าว
บสย.ลั่นพร้อมค้ําฯ 10 จังหวัดอีสาน
นายมโนฑ ศรีพรมทอง ผู้ช่วยผู้อํานวยการ ฝ่ายกิจการสาขา สํานักงานสาขาอุดรธานี กล่าวว่า ในส่วนของแผนปฎิบัติงานระดับภาคของสํานักงานสาขา จะสอดคล้องและดําเนินการแบบเชิงรุก โดยขณะนี้พื้นที่ทั้ง 10 จังหวัด ภายใต้การดูแลของสํานักงานสาขาอุดรธานี ได้แก่ อุดรธานี ขอนแก่น หนองคาย หนองบัวลําภู เลย สกลนคร กาฬสินธุ์ มุกดาหาร นครพนม และบึงกาฬ มีความพร้อมเต็มที่แล้ว หลังจากที่ฝ่ายการตลาดและพัฒนาผลิตภัณฑ์ ได้ชี้แจงรายละเอียดโครงการกับธนาคารในภูมิภาค
สําหรับยอดการค้ําประกันสินเชื่อ 10 จังหวัด ตั้งแต่ 1 ม.ค. 2561 – 7 ก.ย. 2561 ของ บสย.สํานักงานสาขาอุดรธานี อนุมัติค้ําประกันสินเชื่อ จํานวน 5,058 ราย วงเงินอนุมัติรวม 4,637.52 ล้านบาท คิดเป็น 61.83% ของเป้าหมายรวม เฉพาะในจังหวัดขอนแก่น สามารถช่วยผู้ประกอบการเข้าถึงสินเชื่อ โดยอนุมัติค้ําประกันฯ จํานวน 1,380 ราย วงเงินอนุมัติ 922.32 ล้านบาท
สําหรับโครงการค้ําประกันสินเชื่อ SMEs ทวีทรัพย์ (PGS7) ได้รับการตอบรับดีเกินคาด โดยกลุ่มที่มาแรงคือ กลุ่ม SMEs รายเล็ก, กลุ่ม SMEs ทั่วไป และกลุ่ม SMEs ได้รับสินเชื่อผ่านสถาบันการเงินเฉพาะกิจ ทั้งนี้ จํานวนรายการค้ําประกันสินเชื่อของสํานักงานสาขาอุดรธานี แยกตามประเภทธุรกิจ ระหว่างวันที่ 1 ม.ค. - 7 ก.ย.2561 สูงสุด 3 อันดับแรก ได้แก่ 1. การผลิตสินค้าและการค้าอื่นๆ จํานวน 1,716 ราย วงเงิน 682.25 บาท 2. สินค้าอุปโภคบริโภค จํานวน 647 ราย วงเงิน 638.53 ล้านบาท 3. การบริการ จํานวน 833 ราย วงเงิน 574.28 ล้านบาท
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477 chaninya@tcg.or.th   www.tcg.or.th
ศรัญยู ตันติเสรี 091-771-2885  saranyu@tcg.or.th   www.facebook.com/tcg.or.th
วิขุดา ก้องกีรติ 089-605-9870 wichuda@tcg.or.th